
ДО
ОБЩИНСКИ СЪВЕТ
БУРГАС
Д О К Л А Д Н А  З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС
  
ОТНОСНО: Отдаване под наем на реално обособена част от ПИ с идентификатор 07332.88.260 по КККР на гр. Българово, община Бургас, за устройване на постоянен пчелин, чрез провеждане на публичен търг с тайно наддаване по реда на НРПУРОИВ.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Община Бургас е собственик на над 700 дка обработваеми земеделски земи, в землището на гр. Българово, които през последните 20 години се обработват изцяло и към настоящия момент за тях има сключени договори за ползване под наем. 
Ежегодно общинската администрация организира търгове за отдаване под наем, за срок  от 10 стопански години, на свободните от наематели земеделски земи на територията на общината, като през лятото на тази година в тях бяха включени 64 имота в землището на гр. Българово, с обща площ от 694,679 дка, за които договорите за ползване под наем изтичаха в края на стопанската година (30.09.2025 г.). 
За всички имоти в землището се сключиха нови договори, със срок на действие до 30.09.2036 г.
Пчеларите на територията на общината, вкл. и в гр. Българово изпитват голямо затруднение от намиране на подходящо място за устройване на пчелини - да са в близост до населено място с цел обслужването и опазването им от посегателства, както и спазване на ветеринарномедицинските мероприятия, с цел опазване на пчелите и пчелните семейства при провеждане на дезинсекционни мероприятия и третирането на обработваемите земеделски земи в близост до тях.
За целта, преди години местните пчелари възложиха на лицензирани геодезисти да направят заснемане и да изготвят реално обособени части от общински земеделски имоти, с начин на трайно ползване различен от обработваеми ниви и пасища, които са подходящи за дейността им, за да ги наемат за устройване на пчелини.
На 30.09.2025 г. изтече 10 годишния договор за ползване под наем на един от тези имоти, представляващ 3 дка от ПИ с идентификатор 07332.88.260, по КККР на гр. Българово, с начин на трайно ползване: дере, целият с площ 23,532 декара. 
Реалната част с площ от 3 декара е обособена във високата част на имота, при което не се възпрепятства естественния отток на водния обект и същевременно няма опасност от наводняване на пчелина. 
За наемане на реално обособената част от имота e постъпило искане от физическо лице, с желание за предизвикване на търг и наемането му, с цел създаване на пчелин.
С оглед проявения интерес, Община Бургас е възложила на оценител, член на КНОБ, да изготви пазарна оценка за начална тръжна цена, на годишен наем за ползване на реално обособената част, с площ от 3 дка, с посочени геодезични координати от ПИ с идентификатор 07332.88.260 по КККР на гр. Българово, община Бургас, целият с площ 23,532 дка (бивш имот № 000260 по недействаща КВС на землището). 
Определената от оценителя начална тръжна цена за ползване на 3/23,532 дка реално обособена част от ПИ с идентификатор 07332.88.260 по КККР на гр. Българово, е в размер на 230 лв. за година.
Предвид гореизложеното, предлагам Общински съвет - Бургас, на основание правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, чл.21, ал.1, т.8 от Закона за местното самоуправление и местната администрация, чл.24а, ал.5 от Закона за собствеността и ползването на земеделските земи, чл.11, ал.1 от Закона за пчеларството и чл.52 от Наредбата за реда за придобиване, управление и разпореждане с общинските имоти и вещи, приета от Общински съвет - Бургас, да вземе следното  

РЕШЕНИЕ

Да се отдадат под наем, чрез публичен търг, с тайно наддаване 3 (три) дка от ПИ с идентификатор 07332.88.260 по КККР на гр. Българово, община Бургас, целият с площ 23,532 кв. метра, с начин  на трайно ползване: Дере, при граници на целия имот: 07332.89.631 и 07332.88.266, представляващи реално обособена част с геодезични координати:

- т.1  ( Х = 4655043.50   и   Y = 9573285.34) 
- т.2  ( Х = 4655106.37   и   Y = 9573329.72) 
- т.3  ( Х = 4655002,11   и   Y = 9573351.56) 

за устройване на постоянен пчелин, за срок от 10 години, считано от стопанската 2025/2026 г., с цена на годишен наем, в размер на 230 (двеста и тридесет) лв.

[bookmark: _GoBack]Приложение: 1. Заявление с вх. № EД-6294/09.10.2025 г. от Д. Е. К.; 2. Скица № 15-1273018-01.08.2025 г. на АГКК; 3. Геодезично заснемане на ПИ с идентификатор 07332.88.260; 4. Експертна оценка; 





ДИМИТЪР НИКОЛОВ
Кмет на Община Бургас



image1.png




image2.png




